techiaith/cofnodycynulliad_en-cy huggingface dataset:
English: Yes, just quickly on that. We're aware from evidence that three out of five LGBTQ+ pupils in Wales, namely 62 per cent, say there's no adult in the school that they can speak to about being LGBTQ+. So, that causes great concern to us. And then more widely, in terms of what Kelly was saying about training and what teachers and schools need, the change in policy and legislation with regard to relationships and sexuality education is something to be very warmly welcomed as a major step forward to undo the damage that has been caused to so many LGBTQ+ pupils over the years. But it is only one step forward, and we need to now see the Welsh Government and local authorities and schools taking proactive further steps to ensure that teachers and the profession more widely can respond to this major policy change. Anecdotally, I'm aware of children and young people, and teachers working with children and young people, who find it difficult to use the acronym LGBTQ+ alone, without going into discussions about these individual identities. And the picture changes from school to school, from authority to authority, and I think that is a cause of concern, because the significant change in policy is to be welcomed. But as we've already said, it's just one step forward, and there is a great deal of work to do to ensure that the profession has the confidence to introduce this change.
Welsh: Ie, jest yn sydyn ar hynny. Rydyn ni'n ymwybodol o'n tystiolaeth bod tri o bob pump o ddisgyblion LHDTC+ yng Nghymru, sef 62 y cant, yn dweud nad oes oedolyn yn yr ysgol y gallen nhw siarad â nhw am fod yn LHDTC+. Felly, mae hynny'n achosi pryder mawr. Wedyn yn ehangach, o ran beth roedd Kelly'n dweud o ran dechrau gyda hyfforddiant a beth mae athrawon ac ysgolion eu hangen, mae'r newid mewn polisi a deddfwriaeth efo'r addysg cydberthynas a rhywioldeb yn amlwg yn rhywbeth i'w groesawu yn fawr fel cam anferthol ymlaen ar gyfer dadwneud y drwg sydd wedi wynebu cymaint o ddisgyblion LGBTQ+ dros y blynyddoedd. Ond cam ymlaen ydy hynny'n unig, ac mae angen inni rŵan weld Llywodraeth Cymru ac awdurdodau lleol ac ysgolion yn cymryd camau proactive er mwyn sicrhau bod athrawon a'r proffesiwn yn ehangach yn gallu delio efo'r newid sylweddol yma mewn polisi. Yn anecdotaidd, dwi'n ymwybodol o blant a phobl ifanc, ac athrawon sy'n gweithio efo plant a phobl ifanc, sydd yn ei gweld hi'n anodd dweud yr acronym LGBTQ+ ar ben ei hun, heb sôn am fynd i drafod yr hunaniaethau yma. Mae'r darlun yn newid o ysgol i ysgol, o awdurdod i awdurdod, ac mae hwnna dwi'n meddwl yn achosi pryder, oherwydd mae'r newid sylweddol yma mewn polisi i'w groesawu. Ond fel dŷn ni wedi sôn eisoes, cam ymlaen ydy hyn, ac mae yna lot o waith i'w wneud er mwyn sicrhau bod yr hyder yn y proffesiwn ar gyfer cyflwyno'r newid yma yn gwella.
English: Thank you for that very important question. I think, to conclude the session on a more positive note, I think that we can't underestimate the importance of the new curriculum to tackle this problem that we've talked about today. We are aware that legislation, decades ago, was introduced to prevent mention of LGBTQ+ identities in our schools. But this is the perfect opportunity to undo that damage. But more than that, I think that it's a mandate for schools to be able to feel that they can be empowered to tackle this issue and to address the issues that we've talked about today. With regard to the RSE curriculum specifically, I think, that, from my point of view, and my engagement with curriculum development across the UK with my colleagues, the Welsh Government has taken very progressive steps forward here to ensure that everyone within our education system has access to this kind of education, and I think that that is very much to be welcomed. We've already heard from Kelly about the huge challenges and increasing challenges that face our children and young people, but this is our opportunity now to ensure that they have the tools or the skills that they need to be able to find their way in the world through the education that we provide. And I very much hope that this education will align with our expectations and our hopes, and I feel very hopeful about that.
Welsh: Diolch am y cwestiwn hynod o bwysig hwnnw. Dwi'n meddwl, i orffen y sesiwn ar nodyn mwy cadarnhaol, dwi'n meddwl gallwn ni ddim tanbrisio pwysigrwydd y cwricwlwm newydd er mwyn mynd i'r afael â'r broblem dŷn ni wedi sôn amdani heddiw. Dŷn ni'n ymwybodol bod yna ddeddfwriaeth, ddegawdau yn ôl bellach, wedi cael ei chyflwyno er mwyn nadu sôn am hunaniaethau LHDTC+ oddi mewn ein hysgolion ni. Ond dyma'r cyfle perffaith i ddadwneud y drwg hynny. Ond yn fwy na hynny, dwi'n meddwl ei fod o yn fandad ar gyfer ysgolion i allu teimlo eu bod nhw'n cael eu grymuso ar gyfer mynd i'r afael â'r broblem ac i ymdrin â'r pynciau dŷn ni wedi sôn amdanyn nhw. O ran y cwricwlwm ac addysg perthynas a rhywioldeb yn benodol, dwi yn meddwl, o'n safbwynt i, ac wrth ymwneud â'r datblygiadau mewn cwricwlwm ar draws Prydain efo fy nghydweithwyr, fod Llywodraeth Cymru wedi cymryd camau blaengar iawn ymlaen er mwyn sicrhau bod gan bawb sydd o fewn ein system addysg ni fynediad at y math yma o addysg, a dwi'n meddwl bod hwnna yn amlwg i'w groesawu. Dŷn ni wedi clywed gan Kelly yn barod am yr heriau anferthol sydd yn cynyddu, sydd yn wynebu ein plant a phobl ifanc ni, ond dyma'n cyfle ni er mwyn sicrhau bod ganddyn nhw'r twls neu'r sgiliau maen nhw eu hangen er mwyn ffeindio'u ffyrdd a'u ffordd yn y byd drwy'r addysg yma. Felly, dwi'n mawr obeithio y bydd yr addysg yma yn cydfynd hefo'n disgwyliadau a'n gobeithion ni, a dwi'n teimlo'n obeithiol am hynny.
English: Thank you, Chair. Good afternoon, Professor. Clearly, your experience and your insight in this field in terms of your research and expertise is very, very broad, so how much of a surprise, if at all, were Estyn's report findings regarding the scale and prevalence of peer-on-peer sexual harassment among learners? In terms of the normalisation of this behaviour, was it normalisation? Is this behaviour normalised in secondary schools? Is this a new thing, or, in your view, has this been the case for a while now?
Welsh: Diolch, Gadeirydd. Prynhawn da, Athro. Yn amlwg, mae'ch profiad chi a'ch mewnwelediad i'r maes yma o ran eich ymchwil a'ch arbenigedd yn eang iawn, felly faint o syndod, os o gwbl, oedd casgliadau adroddiad Estyn am natur a hyd a lled aflonyddu rhywiol gan gyfoedion ymhlith dysgwyr? O ran cyffredinedd yr hyn oedden nhw'n galw yn normaleiddio, oedd e'n normaleiddio? Ydy'r ymddygiad yma wedi normaleiddio o fewn ysgolion uwchradd? Ydy hyn yn rhywbeth newydd, neu yn eich barn chi, ydy hyn wedi bod yn wir ers tro?
English: Thank you. Very useful. One of the questions that we've been asking ourselves as a committee was that element of primary schools. So, clearly, from what you're told us, it's completely right that we're asking those questions regarding that sector. You've mentioned generally the different forms, or the most common forms of sexual harassment, but roughly, according to your information, what proportion of these cases would you estimate meet the threshold for constituting a criminal offence?
Welsh: Diolch. Hynod o ddefnyddiol. Un o'r cwestiynau dŷn ni wedi bod yn gofyn i'n hunain fel pwyllgor oedd yr elfen yna o'r ysgol gynradd. Felly, mae'n amlwg, o'r hyn rŷch chi wedi dweud, mae e'n hollol deilwng ein bod ni'n gofyn y cwestiynau hynny ynglŷn â'r sector hwnnw. Rydych chi wedi sôn yn fras am rai o'r gwahanol fathau, neu'r mathau mwyaf cyffredinol o aflonyddu rhywiol, ond yn fras, yn ôl eich gwybodaeth chi, pa gyfran o'r achosion yma fyddech chi'n amcangyfrif sy'n cyrraedd y trothwy ar gyfer bod yn drosedd?
English: All the cases that you're aware of, including secondary.
Welsh: Yr holl achosion rŷch chi'n ymwybodol ohonyn nhw, gan gynnwys uwchradd.
English: Did you hear the - ? Can you hear me?
Welsh: Oeddech chi wedi clywed y - ? Ŷch chi'n fy nghlywed i?
English: Do you want me to ask the question again? You've provided us with some examples there regarding some of the most common forms of sexual harassment between learners, but what proportion of those cases - and I would think that we're talking about all the educational settings - do you estimate meet the threshold for constituting a criminal offence?
Welsh: Ŷch chi eisiau i fi ofyn y cwestiwn eto? Rŷch chi wedi rhoi rhai enghreifftiau inni fanna ynglŷn â'r mathau mwyaf cyffredin o aflonyddu rhywiol rhwng dysgwyr, ond pa gyfran o'r rheina - ac, am wn i, rŷn ni'n siarad am bob lleoliad addysgiadol - ydych chi'n amcangyfrif sy'n cyrraedd y trothwy ar gyfer cael eu cyfrif yn drosedd?
English: Thank you. In your paper, you used a term that I wasn't completely clear regarding its meaning. Can you explain what you meant by saying increasingly that modern romantic and/or sexual relationships between young people now are no longer a process of consent between two individuals, but part of a process of consent as a social process? Could you throw a little bit of light on that for us?
Welsh: Diolch. Yn eich papur, wnaethoch chi ddefnyddio term doedden ni ddim yn hollol glir ynglŷn â beth roedd e'n ei olygu. Allech chi esbonio beth oeddech chi'n ei olygu wrth ddweud yn gynyddol bod perthnasoedd rhamantus neu rywiol modern rhwng pobl ifanc bellach ddim yn broses o gydsynio rhwng dau unigolyn, ond yn rhan o broses gydsynio fel proses gymdeithasol? Ydych chi'n gallu bwrw ychydig bach mwy o oleuni i ni ar hynny?
English: Certainly. And, as the mother of a daughter, I know exactly what that means now, because she has reported back to me regarding those types of cases. So, thank you very much. Thank you, Chair.
Welsh: Ie, yn sicr. Ac fel mam i ferch, dwi'n gwybod yn union beth mae hwnna'n golygu nawr, achos mae hi wedi adrodd nôl am y fath yna o achosion i fi. Felly, diolch yn fawr. Diolch, Cadeirydd.
English: Thank you, Chair. Good afternoon, both. I just want to ask a general question, really, regarding your understanding of the scale of peer-on-peer sexual harassment and the nature of that harassment. I just wanted to ask how concerned are parents and carers about this issue, in terms of schools, colleges and pupil referral units, across the age range. What is your understanding of the scale and nature of the problem in general?
Welsh: Diolch, Gadeirydd. Prynhawn da i'r ddwy ohonoch chi. Dwi eisiau jest gofyn cwestiwn cyffredinol, mewn gwirionedd, ichi ynglŷn â'ch dealltwriaeth chi o hyd a lled aflonyddu rhywiol gan ddysgwyr rhwng cyfoedion a natur yr aflonyddu yna. Pa mor bryderus ydy rhieni a gofalwyr am y mater yma mewn ysgolion, mewn colegau, mewn unedau cyfeirio disgyblion ar draws yr ystod oedran? Beth yw'ch dealltwriaeth chi o hyd a lled a natur y broblem yn gyffredinol?
English: Thank you very much, Chair, and good morning to you; it's wonderful to have you here with us this morning. The community health councils are rooted in their communities. And what we're having in their place is a national body that is going to be far further, by definition, from those communities. So, how do we ensure that those local voices, and that local understanding, which have been so vital in the north, for example, in holding Betsi Cadwaladr University Health Board to account, are maintained?
Welsh: Diolch yn fawr iawn, Gadeirydd, a bore iawn da iawn i chi; braf eich cael chi efo ni y bore yma. Mae'r cynghorau iechyd cymuned wedi'u gwreiddio yn eu cymunedau. Beth sy'n dod yn eu lle ydy corff cenedlaethol sy'n mynd i fod yn llawer pellach, wrth ddiffiniad, oddi wrth y cymunedau hynny. Sut mae sicrhau bod y lleisiau lleol hynny, a'r ddealltwriaeth leol, sydd wedi bod mor allweddol, er enghraifft, yma yn y gogledd wrth ddal Bwrdd Iechyd Prifysgol Betsi Cadwaladr i gyfrif, yn cael eu cadw dan y drefn newydd?
English: Listening to citizens and giving people an opportunity to have their say, and to be open to people is, of course, vital, and I'm sure that you're determined to be open in that way. As a body, you will be less able than the community health councils to act on behalf of those individuals, for example, by going in without warning to settings - well, health settings, is what they would have been. Are you concerned that you have fewer teeth than the bodies that you are replacing?
Welsh: Mae gwrando ar ddinasyddion a rhoi cyfle i bobl ddweud eu barn, a gwneud eich hun yn agored i bobl, wrth gwrs, yn allweddol, a dwi'n reit siŵr eich bod chi'n benderfynol o fod yn agored yn y ffordd yna. Fel corff, mi fyddwch chi'n llai abl, wrth gwrs, na'r cynghorau iechyd cymuned i weithredu ar ran yr unigolion hynny drwy, er enghraifft, fynd i mewn yn ddirybudd i leoliad - wel, iechyd fyddai fo wedi bod. Ydych chi'n poeni bod gennych chi lai o ddannedd na'r cyrff rydych chi'n cymryd eu lle nhw?
English: I think I would argue that there are more teeth, because there's an opportunity to ensure consistency in terms of infrastructure, and that's vital. If we are to create, in terms of the well-being goals for Wales, a nation where there is consistency in terms of policy and consistency in terms of voice, what's important is that there is a statutory body that takes that overview. But for that to succeed - and I look with great interest to see what's happened in Scotland - you have an army of individuals who have been appointed to work on the ground. And I think that's what will be important in the context of the coming year for whoever is appointed and for the board, to bring that army of individuals who ensure that the point you have just made continues to happen, but that there is consistency so that, when you look and reflect on health and social care policy, we can then take that overview from the centre and then, hopefully, have that dialogue with the health service and make a difference for citizens across Wales.
Welsh: Dwi'n credu y buaswn i'n dadlau bod yna fwy o ddannedd, oherwydd mae yna gyfle i ddechrau i sicrhau cysondeb o safbwynt isadeiledd, ac mae hynny'n bwysig. Os ydyn ni'n mynd i greu, o safbwynt nodau llesiant Cymru, gwlad lle mae yna gysondeb o safbwynt polisi a chysondeb llais, yr hyn sy'n bwysig ydy bod yna gorff statudol sydd yn cymryd y gorolwg yna. Ond i hwnnw lwyddo - a dwi'n edrych â diddordeb i'r hyn sydd wedi digwydd yn yr Alban - mae gennych chi fyddin o unigolion sydd wedi cael eu hapwyntio i weithio ar lawr gwlad. A dyma dwi'n credu fydd yn bwysig iawn yng nghyd-destun y flwyddyn nesaf i bwy bynnag sy'n cael ei apwyntio ac i'r bwrdd, i ddod â byddin o unigolion sydd yn sicrhau bod y pwynt dŷch chi newydd nodi yn parhau i ddigwydd, ond bod yna gysondeb, ac er mwyn, pan fyddwch chi'n edrych ac yn adfyfyrio ar bolisi iechyd a gofal cymdeithasol, i ni, wedyn, allu cymryd cyd-destun gorolwg o'r canol ac yna, gobeithio, yn cynnal deialog gyda'r gwasanaeth iechyd ac yn gwneud gwahaniaeth ar gyfer dinasyddion ar draws Cymru.
English: Positive dialogue is important, of course, and I am sure that you will want to have a good relationship with the health boards, but sometimes you do need to show those teeth in relation to a particular health board. Are you confident that a national body will be able to do that on a local level as effectively as the community health councils that have come to know where there are weaknesses, for example, within health boards in different parts of Wales?
Welsh: Mae deialog gadarnhaol yn bwysig, wrth gwrs, a dwi'n siŵr y byddwch chi eisiau cael perthynas dda efo'r byrddau iechyd, ond weithiau, mae eisiau dangos dannedd mewn perthynas â bwrdd iechyd. Ydych chi'n ffyddiog y bydd corff cenedlaethol yn gallu gwneud hynny ar lefel leol mor effeithiol â'r cynghorau iechyd cymuned sydd wedi dod i adnabod lle mae'r gwendidau, er enghraifft, o fewn byrddau mewn gwahanol rannau o Gymru?
English: I have sufficient confidence, once this infrastructure will have been created, that there will be honesty in the context of that discussion. There is no purpose for you having a body that isn't going to intervene, to be honest, because the main aim of every one of us is to improve the health system and social services. And the only way to do that is to be clear - to set the targets and to reflect on them. And from the point of view of what we already have, as I've already noted, it's about building on the strengths and we would want to celebrate that, indeed, and I do believe that we can build and empower that work, but have more consistency. One thing that came across in several reports as this Bill went through the Senedd was the need to reflect to achieve that national consistency of approach. That's what that body gives you.
Welsh: Mae gen i ddigon o hyder, unwaith y bydd yr isadeiledd yma wedi cael ei greu, y bydd yna onestrwydd yng nghyd-destun y drafodaeth honno. Does dim pwrpas i chi gael corff sydd ddim yn mynd i mewn a bod yn onest, oherwydd ein prif bwrpas ni i gyd ydy gwella'r system iechyd a gwasanaethau cymdeithasol. A'r unig ffordd i wneud hynny ydy i fod yn glir - gosod y targedau ac adfyfyrio. Ac o safbwynt yr hyn sydd gennym ni'n barod, fel dwi wedi nodi o'r blaen, adeiladu ar y cryfderau a byddwn ni eisiau dathlu hynny, yn sicr, a dwi yn credu bod modd adeiladu a grymuso hynny, ond cael mwy o gysondeb. Un peth a oedd yn dod drosodd mewn sawl adroddiad wrth i'r Mesur yma fynd drwy'r Senedd oedd yr angen am adfyfyrio i gael cysondeb cenedlaethol. Dyna beth mae'r corff yma'n ei roi i chi.
English: I think that you make a very good point there - that we need that national consistency. And I think it would be fair to say that some bodies have been stronger than others. What you don't want to do, of course, is bring about a situation where those who were powerful become less powerful, whilst others become stronger. So, how do we ensure that the bodies that have been working most effectively don't lose that edge in trying to create something that is consistent, because, yes, it could be consistent but less certain in its actions than we currently have in some places?
Welsh: Dwi'n meddwl eich bod chi'n gwneud pwynt da iawn yn y fan yna - bod angen y cysondeb cenedlaethol. A dwi'n meddwl y byddai'n deg i ddweud bod rhai cyrff wedi bod yn gryfach na'i gilydd. Beth dŷch chi ddim eisiau'i wneud, wrth gwrs, ydy dod â sefyllfa ymlaen lle mae'r rhai a fu'n bwerus yn dod yn llai pwerus, tra bod rhai eraill, wrth gwrs, yn cryfhau. Hynny ydy, sut mae sicrhau bod y cyrff sydd wedi bod yn gweithredu'n fwyaf effeithiol ddim yn colli'r edge hwnnw wrth drio creu rhywbeth sydd yn gyson, ie, ond fe allai fo fod yn gyson ac yn llai pendant ei weithredoedd nag ydym ni'n ei gael ar hyn o bryd mewn rhai llefydd?
English: Well, we shouldn't see, from establishing a body like this, any dilution in terms of what's happened and what is being done. And that is why the processes, these co-operation agreements and the communication between these different bodies will be so important. And again, as the body is set up, it will be vital to ensure that those opportunities that you have just talked about continue. This should provide added value. As I have noted already, it's the individual who is at the heart of the health and social care system in Wales. The strategy is clear from the Government's point of view; what we need to ensure is that the reflection, in terms of the voice of the citizen, is very prominent in policy development.
Welsh: Ddylid ddim gweld, wrth sefydlu corff fel hwn, unrhyw lastwreiddio yng nghyd-destun yr hyn sydd wedi digwydd. A dyna pam bydd y prosesau, y cytundebau, y cydweithio, y cyfathrebu rhwng y gwahanol gyrff hyn mor bwysig. Ac eto, wrth i'r bwrdd gael ei sefydlu, fe fydd hi'n allweddol sicrhau bod y cyfleodd hynny dŷch chi newydd sôn amdanyn nhw yn parhau. Fe ddylai hwn gynnig gwerth ychwanegol. Fel dwi wedi nodi o'r blaen, yr unigolyn sydd yng nghanol system iechyd a gofal cymdeithasol Cymru. Mae'r strategaeth yn glir o ran y Llywodraeth; beth sydd angen i ni ei wneud ydy sicrhau bod yr adfyfyrio, o safbwynt llais y dinesydd, yn amlwg iawn wrth ddatblygu polisi.
English: I have a couple of questions with regard to the fact that this is a health and social care body and that health bodies are those that are being replaced. How are you going to ensure that that balance is struck in terms of the priority given to social care now, as that is a new aspect of this body's work?
Welsh: Cwestiwn neu ddau, os caf i, ynglŷn â'r ffaith mai corff iechyd a gofal cymdeithasol ydy hwn ac mai cyrff iechyd ydy'r rhai sydd ar eu ffordd allan. Sut dŷch chi'n mynd i sicrhau'r cydbwysedd yna mewn blaenoriaeth sydd yn cael ei roi i ofal cymdeithasol rŵan, gan fod hwnnw'n wedd newydd i'r corff yma?
English: Well, it will be crucial from the outset that there is consistency and that parity of esteem is given to social care and health. If we look from the point of view of the Government's 'A Healthier Wales' strategy, what they note clearly there, on the basis of evidence, is that we need to build a system that is sustainable. The sustainability of that system depends entirely on showing that respect and parity of esteem for both elements. And as the board is created, what will be vital is to ensure that the partnerships are in place, that the context is appropriate and that we build an appropriate strategy to ensure that there is that consistency in terms of the different aspects.
Welsh: Wel, fe fydd o'n hollol greiddiol o'r dechrau fod cysondeb ac, fel mae'r Saes yn nodi, parity of esteem ar gyfer gofal cymdeithasol ac iechyd. Os ydyn ni'n edrych o safbwynt strategaeth 'Cymru Iachach' y Llywodraeth, yr hyn maen nhw'n nodi'n glir yn fanna, ar sail tystiolaeth, ydy bod yn rhaid inni adeiladu system sydd yn gynaliadwy. Mae cynaliadwyedd y system honno'n dibynnu'n llwyr ar ddangos y parch yna ar gyfer y ddwy elfen. Ac wrth i'r bwrdd gael ei greu, yr hyn fydd yn hollol allweddol fydd sicrhau bod y partneriaethau a'r cyd-destunau'n briodol a'n bod ni'n adeiladu strategaeth addas i sicrhau bod yna gysondeb o safbwynt yr agweddau gwahanol.
English: The army that you talked about creating, which is going to be doing this work across Wales, is going to bring experience mainly from the health field, in terms of drawing in staff from the community health councils. So, how much of a challenge do you think it will be to create that expertise within your workforce in the field of social care?
Welsh: Mae'r fyddin dŷch chi wedi sôn am ei chreu, sy'n mynd i fod yn gwneud y gwaith ar draws Cymru, yn mynd i ddod â phrofiad o'r maes iechyd yn bennaf, o ran tynnu staff y cynghorau iechyd cymuned. Faint o her ydych chi'n meddwl fydd hi i greu'r arbenigedd yna yn eich gweithlu chi yn y maes gofal cymdeithasol?
English: I think what will be vitally important in trying to develop the infrastructure is that the time and respect and due attention are given to the leaders, the numerous volunteers that we have across our communities in terms of social care. It's vital that they, too, see a role for them in developing this. And I've talked about this in terms of different cultural communities across Wales, and how health and social care depend on social contexts. And yet, if this body is to succeed, we need to ensure from the very outset that it reflects the different communities and the different voices of Wales. And those volunteers will be vital in that regard, and the trick will be to go into the communities to develop appropriately the infrastructure.
Welsh: Dwi'n credu mai beth fydd yn allweddol bwysig, wrth geisio datblygu'r isadeiledd, yw bod yr amser a'r parch a'r sylw dyladwy yn cael eu rhoi i'r arweinyddion, y gwirfoddolwyr niferus sydd ar draws ein cymunedau ni o safbwynt gofal cymdeithasol. Mae'n allweddol bwysig eu bod nhw hefyd yn gweld eu rôl ar gyfer datblygu hyn. A dwi wedi sôn o'r blaen, o safbwynt cymunedau diwylliannol gwahanol Cymru, fod iechyd, gofal cymdeithasol yn dibynnu ar gyd-destunau cymdeithasol. Ac eto, os ydy'r corff yma i lwyddo, o'r dechrau'n deg mae'n rhaid sicrhau ei fod o'n adlewyrchu y cymunedau gwahanol a lleisiau gwahanol yng Nghymru. Ac fe fydd y gwirfoddolwyr hynny yn allweddol, a'r gamp fydd mynd i mewn i'r cymunedau i ddatblygu'n briodol beth ydy'r isadeiledd.
English: Thank you very much. Thank you, Chair.
Welsh: Dyna ni. Diolch yn fawr iawn. Diolch, Gadeirydd.